หุ้นไทยปิดตลาดลดลง 5.95 จุด
ดัชนีตลาดหุ้นไทยปิดที่ 1,398.69 จุด ลดลง -5.95 จุด หรือ -0.42% มูลค่าการซื้อขาย 44,938.74 ล้านบาท
29 ต.ค. 2565

ดัชนีตลาดหุ้นไทยปิดที่ 1,398.69 จุด ลดลง -5.95 จุด หรือ -0.42% มูลค่าการซื้อขาย 44,938.74 ล้านบาท
นายอดิศักดิ์ ผู้พิพัฒนหิรัญกุล นักกลยุทธ์การลงทุน ฝ่ายวิเคราะห์หลักทรัพย์ บล.ธนชาต กล่าวว่า ตลาดหุ้นผันผวน ระหว่างวันขึ้นไปสูงสุดกว่า 1,417.94 จุด และดัชนีอยู่ในแดนบวก แต่ช่วงท้ายตลาดปรับตัวลดลงมาปิดในแดนลบกว่า 5.95 จุด ซึ่งยอมรับว่าตอนนี้นักลงทุนอยู่ในภาวะขาดความเชื่อมั่น และยังมีความกังวลทั้งในเรื่องการขยายตัวที่ลดลงของเศรษฐกิจไทย และการเลิกQEของสหรัฐ ซึ่งกดดันการลงทุนในตอนนี้ โดยมองว่า หากหุ้นยืนเหนือแนวต้าน 1,417.94 จุดได้ ก็จะเป็นแนวโน้มเชิงบวกแต่ถ้ายืนไม่ได้ก็มีโอกาสที่จะลงไปแนวรับแรก1,398.45 จุด
"ตอนนี้ยอมรับว่าตลาดอยู่ในภาวะที่นักลงทุนขาดความเชื่อมั่นไม่มีใครกล้าถือหุ้นนานเห็นได้จากช่วงที่ดัชนีเพิ่มขึ้นปริมาณการซื้อขายจะเบาบาง แต่เมื่อมีการขายก็พร้อมใจกันเทขายออกมา และปริมาณการขายก็หนาแน่น ซึ่งสะท้อนว่านักลงทุนไม่มั่นใจและภาวะเช่นนี้ไม่เหมาะกับการเข้าลงทุนระยะสั้น แต่หากเป็นนักลงทุนยาวให้ทยอยสะสมหุ้นได้"
สำหรับการประชุมคณะกรรมการนโยบายการเงิน(กนง.)คาดว่าจะคงดอกเบี้ย ส่วนสัปดาห์หน้าจะมีการประกาศตัวเลขเงินเฟ้อและจะมีการปรับประมาณการเติบโตทางเศรษฐกิจ
ทั้งนี้หลักทรัพย์ที่มีการซื้อขายสูงสุด 5 อันดับ ได้แก่
1.KBANK ปิดที่ 173.00 บาท ลดลง -2.00 บาท มูลค่าการซื้อขาย 2,156.63 ล้านบาท
2.KTB ปิดที่ 18.20 บาท ลดลง -0.70 บาท มูลค่าการซื้อขาย 2,005.79 ล้านบาท.
3.INTUCH ปิดที่ 81.00 บาท ลดลง -1.75 บาท มูลค่าการซื้อขาย 1,899.73  ล้านบาท
4.TRUE ปิดที่ 7.65 บาท เพิ่มขึ้น 0.15 บาท มูลค่าการซื้อขาย 1,638.94  ล้านบาท
5.BTS ปิดที่ 7.85 บาท เพิ่มขึ้น 0.10 บาท มูลค่าการซื้อขาย 1,638.62  ล้านบาท